มีอะไรกับแฟนวันที่ 29 ของเดือนที่ผ่านมาไม่ได้ป้องกัน แตกนอกแต่มีเข้าไปข้างในบ้างเลยทานยาคุมฉุกเฉินช้าไปประมาณ 3-4 ชม. ปกติเมนจะมาต้นเดือนประมาณวันที่ 6 หรือ 7 จำไม่ได้ค่ะ ผ่านมา 3 อาทิตย์แล้วค่ะ เมนยังไม่มาเลย โอกาสท้องจะมีมั้ยคะ ไม่มั่นใจค่ะว่ามีอะไรกับแฟนงันที่ 29 เป็นช่วงไข่ตกหรือป่าว
สวัสดีค่ะ การมีเพศสัมพันธ์ หากมีการหลั่งน้ำอสุจิภายในช่องคลอด ก็ย่อมมีโอกาสที่จะตั้งครรภ์ได้ แต่หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ทั้งนี้ หากถึงกำหนดวันที่ประจำเดือนควรจะมาแล้ว แต่ยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ค่ะ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ